**Մարիսա Միլլեր** (անգլ.՝ Marisa Miller օգոստոսի 6, 1978(1978-08-06), Սանտա Քրուզ, Կալիֆոռնիա, ԱՄՆ), ամերիկացի մոդել և դերասանուհի։

Կենսագրություն
--------------

Մարիսա լի Բերետան ծնվել է 1978 թվականի օգոստոսի 6-ին ԱՄՆ-ի Կալիֆոռնիա նահանգի Սանտա Կրուզ քաղաքում։ Նա ունի երկու քույր։ Մարիսան սովորել է Էֆթոս Հայ և Մոնթե Վիստա միջնակարգ դպրոցներում։

Իր կարիերայի սկզբում նրան նկատել են իտալացի գործակալներն ու առաջարկել հանդես գալ որպես մոդել ։ Երեք տարի աղջիկը մոր հետ ապրել է Իտալիայում։ 19 տարեկանում նա առաջին անգամ հայտնվել է «Perfect 10» ամսագրում։

Հայտնի լուսանկարիչ Մարիո Տեստինոյի հետ ծանոթանալուց հետո նա դարձել է Victoria's Secret-ի հրեշտակը և սկսել է հայտնվել այնպիսի ամսագրերում, ինչպիսիք են են Վոգը, Sports Illustrated-ը, «GQ»-ը, «Cosmo»-ն և այլն։ 2008 թվականին Maxim ամսագիրը նրան դասել է առաջին հորիզոնականը «ամենասեքսուալ 100 կանանց» ցուցակում, իսկ 2010 թվականին Մարիսան գլխավորել է FHM ամսագրի «Աշխարհի ամենասեքսուալ կանայք» ցուցակը համընդհանուր հարցման արդյունքներով։ Նրա կարիերան անվանել են «Ամերիկյան մեծ սուպեր մոդելի վերադարձը»։

Մորիսան նաև աշխատել է «Harley Davidson» ընկերության հետ, որը նրան համարել է ընկերության պատմության մեջ առաջին ներկայացուցիչը։ Նա նաև եղել է ֆուտբոլի ազգային լիգայի մամուլի քարտուղարը։ Նա համագործակցել է «Tommy Hilfiger», «Guess», «True religion jeans» և այլ ապրանքանիշների հետ։ Բացի այդ, Միլլերը «Ամերիկյան ուռուցքաբանական համայնք»-ի և Ամերիկայի զինված ուժերի օգնության միացյալ կազմակերպության դեսպանն է։

Մարիսան որպես ժյուրիի անդամ մասնակցել է «Թոփ մոդել ամերիկյան ձևով» և «Շքեղ տղամարդո մոդելի որոնումներում» հեռուստահաղորդումներին։ 2004 թվականին նկարահանվել է «Puddle of Mudd» խմբի «Spin You Around» երգի տեսահոլովակում։ Հանդես է եկել մի փոքր դերով հայտնի կատակերգական սերալում՝ «Ինչպես ես հանդիպեցի ձեր մորը»։

2012 թվականի մայիսին հղիության ժամանակ մերկ լուսանկարվել է Allure ամսագրի համար։

2013 թվականին Մարիսան խաղացել է «Rest In Peace Department» կատակերգական ֆիլմում։ Նրա գործընկերներն են Ռայան Ռեյնոլդսը, Քևին Բեյքոնը և Ջեֆ Բրիջեսը ։ Ֆիլմում նրան բաժին է հասել գլխավոր կանացի դերերից մեկը՝ նա մարմնավորում էր հերոս Ջեֆ Բրիջեսին։

Անձնական կյանք
--------------

2000-2002 թվականներին ամուսնացած է եղել Ջիմ Միլլերի հետ։

2006 թվականի ապրիլի 15-ից Մարիսան երկրորդ անգամ ամուսնացել է երաժշտական պրոդյուսեր Գրիֆին Հեսի հետ։ Ամուսիններն ունեն երկու որդի ՝ Գեյվին լի Հեսսը և Գրեյսոն լի Բազիլ Հեսսը։

Ֆիլմագրություն
--------------

| Թիվ | Հայերեն անվանում | Օրիգինալ անուն | Դեր |
| --- | --- | --- | --- |
| 2007 | Գեղեցկուհիներ | *Entourage* | Մոդել |
| 2008 | Վիկտորիա'ս Սիկրետ | *Victoria Secret TV* | Կամեո |
| 2009 | Ամուրի Գարի | *Gary Unmarried* | Բրիթնի |
| 2013 | Հողը թեթև լինի, բաժանմունք | *R.I.P.D.* | Ավատար Ռոյա |

Ծանոթագրություններ
------------------

**Քույր նախագծիում*** Մեջբերումներ Վիքիքաղվածքում
* Տեսաձայնային նյութեր Վիքիպահեստում

1. 1 2  Internet Movie Database — 1990.
2. ↑  Alia Wilson (2009 թ․ հոկտեմբերի 3). «Aptos High students get a visit from Marisa Miller at lunchtime». Santa Cruz Sentinel. Արխիվացված է օրիգինալից 2013 թ․ հուլիսի 25-ին. Վերցված է 2012 թ․ հունիսի 20-ին.
3. ↑  Seals, Brian (2008 թ․ փետրվարի 13). «Aptos native Marisa Miller makes Sports Illustrated cover». *Santa Cruz Sentinel*. MediaNews Group. Արխիվացված է օրիգինալից 2010 թ․ ապրիլի 13-ին. Վերցված է 2010 թ․ ապրիլի 13-ին.
4. ↑  «Marisa Miller Welcomes Son Grayson Lee Bazyl». Արխիվացված է օրիգինալից 2015 թ․ հունիսի 1-ին. Վերցված է 2015 թ․ հունիսի 1-ին.